DA
9.6.2023
Den Europæiske Unions Tidende
L 149/67
Artikel 9 Udryddelsesforanstaltninger I de angrebne zoner skal de kompetente myndigheder træffe alle følgende foranstaltninger med henblik på at udrydde skadegøreren: a) passende behandlinger mod skadegøreren på alle dens udviklingsniveauer, hvor der skal tages hensyn til de fuldt udviklede skadegøreres evne til at migrere, distributionen af værtsplanter og dens larvers fødevaner b) forbud mod at flytte det øverste lag af jorden og brugt vækstmedie ud af den angrebne zone, medmindre et af følgende forhold er opfyldt af de pågældende professionelle operatorer under overvågning af de kompetente myndigheder: i) jorden eller vækstmediet har været underkastet passende foranstaltninger for at udrydde skadegøreren og er transporteret i lukkede køretøjer, der sikrer, at skadegøreren ikke kan spredes ii) jorden eller vækstmediet transporteres i lukkede køretøjer, der sikrer, at skadegøreren ikke kan spredes, og begraves dybt på et deponeringsanlæg.
Artikel 10 Indførsel til Unionen af planterne 1.
Planterne, bortset fra planter af Chrysanthemum L., Dianthus L. og Pelargonium l'Hérit. ex Ait., må kun indføres til Unionen, hvis de opfylder ét af følgende krav: a) de har oprindelse i et land, hvor skadegøreren ikke vides at forekomme b) de har oprindelse i et område, der er frit for skadegøreren som fastslået af den pågældende nationale plantesundheds­ myndighed (NPPO) i overensstemmelse med den internationale standard for plantesundhedsforanstaltninger nr.
4 områdets navn skal angives i plantesundhedscertifikatet i rubrikken »Oprindelsessted« c) planterne er blevet underkastet en officiel inspektion forud for eksport og er fundet frie for skadegøreren, og de har oprindelse i et produktionsanlæg, der opfylder følgende betingelser: i)
det er registreret og under tilsyn af NPPO i oprindelseslandet
ii) der er foretaget officielle inspektioner i løbet af de sidste tre måneder forud for eksport, og der er ikke påvist forekomst af skadegøreren på planterne iii) det har fysisk isolering mod indslæbning af skadegøreren iv) oplysninger, der sikrer sporbarhed af planterne til det pågældende produktionsanlæg, er blevet sikret under deres flytning forud for eksport.
d) Planterne er forud for eksport blevet underkastet en officiel inspektion og er fundet frie for skadegøreren, og de har oprindelse i et produktionsanlæg, der opfylder følgende betingelser: i)
det er registreret og under tilsyn af NPPO i oprindelseslandet
ii) der er foretaget officielle inspektioner i løbet af de sidste tre måneder forud for eksport, og der er ikke påvist forekomst af skadegøreren på planterne iii) planterne er blevet underkastet en effektiv behandling for at sikre, at de er frie for skadegøreren iv) oplysninger, der sikrer sporbarheden af planterne til det pågældende produktionsanlæg, er blevet sikret under deres flytning forud for eksport.
e) De er blevet underkastet en effektiv behandling efter høsten for at sikre, at de er frie for skadegøreren, og behandlingen er anført på plantesundhedscertifikatet.